CELEX: 52020DP0162
Language: bg
Date: 2020-06-18 00:00:00
Title: Решение на Европейския парламент от 18 юни 2020 г. относно създаването, правомощията, числения състав и продължителността на мандата на специалната комисия по въпросите на изкуствения интелект в цифровата ера (2020/2684(RSO))

8.9.2021   
            
            
               BG
            
            
               Официален вестник на Европейския съюз
            
            
               C 362/189
            
         
      P9_TA(2020)0162
      Създаване на специална комисия относно изкуствения интелект в цифровата ера, нейните правомощия, числен състав и мандат
      Решение на Европейския парламент от 18 юни 2020 г. относно създаването, правомощията, числения състав и продължителността на мандата на специалната комисия по въпросите на изкуствения интелект в цифровата ера (2020/2684(RSO))
      (2021/C 362/42)
      
         Европейският парламент,
      
                  —
               
               
                  като взе предвид предложението на Председателския съвет,
               
            
                  —
               
               
                  като взе предвид член 207 от своя Правилник за дейността,
               
            
                  А.
               
               
                  като има предвид, че Европейският съюз има ясни правомощия относно програмата в областта на цифровите технологии и изкуствения интелект съгласно членове 4, 13, 16, 26, 173, 179, 180, 181, 182, 186 и 187 от Договора за функционирането на Европейския съюз;
               
            
                  Б.
               
               
                  като има предвид, че резултатът от работата на създадената с настоящото специална комисия следва да бъде цялостен подход, осигуряващ обща, дългосрочна позиция, която подчертава ключовите ценности и цели на ЕС, свързани с изкуствения интелект в цифровата ера;
               
            
                  В.
               
               
                  като има предвид, че е важно да се гарантира, че преходът към цифрови технологии е ориентиран към човека и е в съответствие с Хартата на основните права на Европейския съюз;
               
            
                  Г.
               
               
                  като има предвид, че използването на изкуствен интелект предполага значителни предизвикателства в областта на основните права, като само някои примери за това са защитата на личните данни и правото на неприкосновеност на личния живот, както и значителни технологични разработки и внедряване на иновативни решения;
               
            
                  Д.
               
               
                  като има предвид, че преходът към цифрови технологии ще окаже въздействие върху всеки аспект на икономиката и обществото;
               
            
                  Е.
               
               
                  като има предвид, че цифровизацията ще преобрази нашата промишленост и пазари и следователно съществуващото законодателство следва да бъде адаптирано;
               
            
                  Ж.
               
               
                  като има предвид, че е важно Европейският съюз да говори с един глас, за да се избегне фрагментирането на единния пазар, произтичащо от различията в националното законодателство;
               
            
               
                  1.
               
               
                  решава да създаде специална комисия по въпросите на изкуствения интелект в цифровата ера, която ще разполага със следните строго определени правомощия:
                  
                              а)
                           
                           
                              да анализира бъдещото въздействие на изкуствения интелект в цифровата ера върху икономиката на ЕС, по-специално върху уменията, заетостта, финансовите технологии, образованието, здравеопазването, транспорта, туризма, селското стопанство, околната среда, отбраната, промишлеността, енергетиката и електронното управление;
                           
                        
                              б)
                           
                           
                              да проучи допълнително предизвикателството, свързано с внедряването на изкуствен интелект и неговия принос за стопанската стойност и икономическия растеж;
                           
                        
                              в)
                           
                           
                              да анализира подхода на трети държави и техния принос за допълване на действията на ЕС;
                           
                        
                              г)
                           
                           
                              да представи на компетентните постоянни комисии на Парламента оценка, в която се определят общите цели на ЕС в средносрочен и дългосрочен план и която включва основните стъпки, необходими за тяхното постигане, като за отправна точка се използват следните съобщения на Комисията, публикувани на 19 февруари 2020 г.:
                              
                                          —
                                       
                                       
                                          Изграждане на цифровото бъдеще на Европа (COM(2020)0067),
                                       
                                    
                                          —
                                       
                                       
                                          Европейска стратегия за данните (COM(2020)0066),
                                       
                                    
                                          —
                                       
                                       
                                          Бяла книга за изкуствения интелект — Европа в търсене на високи постижения и атмосфера на доверие (COM(2020)0065)
                                       
                                    
                                          —
                                       
                                       
                                          Доклад относно последиците от изкуствения интелект, интернета на нещата и роботиката за безопасността и отговорността (COM(2020)0064),
                                       
                                    включително пътна карта за „Европа, подготвена за цифровата ера“, която да даде на ЕС стратегически план, определящ общите му цели в средносрочен и дългосрочен план, както и основните стъпки, необходими за постигането им;
                           
                        
            
               
                  2.
               
               
                  подчертава, че всяка препоръка на специалната комисия ще бъде представяна и ако е необходимо, ще бъде проследявана от компетентните постоянни комисии на Парламента;
               
            
               
                  3.
               
               
                  решава, че правомощията, персоналът и наличните ресурси на постоянните комисии на Парламента, компетентни по въпросите, засягащи приемането, мониторинга и прилагането на законодателството на Съюза, свързани със сферата на компетентност на специалната комисия, няма да бъдат засегнати или дублирани и следователно остават непроменени;
               
            
               
                  4.
               
               
                  решава, че винаги когато работата на специалната комисия включва изслушване на показания от поверителен характер, свидетелски показания, съдържащи лични данни, или размяна на мнения или изслушвания с участието на органи и организации относно поверителна информация, включително научни изследвания или части от такива, които са получили поверителен статут съгласно член 63 от Регламент (ЕО) № 1107/2009 на Европейския парламент и на Съвета (1), заседанията ще се провеждат при закрити врата; решава освен това, че свидетелите и експертите ще имат право да правят изявления или да дават показания при закрити врата;
               
            
               
                  5.
               
               
                  решава, че списъкът на лицата, поканени на публичните заседания, списъкът на лицата, които присъстват на тях, и протоколите от тези заседания ще се правят обществено достояние;
               
            
               
                  6.
               
               
                  решава, че поверителните документи, получени от специалната комисия, ще се оценяват в съответствие с процедурата, посочена в член 221 от Правилника за дейността на ЕП; решава също, че тази информация ще се използва изключително за целите на изготвянето на окончателния доклад на специалната комисия;
               
            
               
                  7.
               
               
                  решава, че специалната комисия ще се състои от 33 членове;
               
            
               
                  8.
               
               
                  решава, че мандатът на специалната комисия ще бъде 12 месеца и че този мандат започва да тече от датата на нейното учредително заседание;
               
            
               
                  9.
               
               
                  решава, че специалната комисия може да представи на Парламента междинен доклад и че ще представи окончателен доклад, съдържащ фактически констатации и препоръки относно мерките и инициативите, които трябва да бъдат предприети, без да се засягат правомощията на постоянните комисии в съответствие с приложение VI към Правилника за дейността.
               
            
         (1)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).